
ΠΟΛΕΟΔΟΜΙΑ 

ΑΠΟΦΑΣΕΙΣ 

Αρίθ. 17814/703 

’ Εγκριση γενικού πολεοδομικού σχεδίου του οικισμού Λαγκαδιών του 
Δήμου Λαγκαδιών (Ν. Αρκαδίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) και ειδικότερα το 
άρθρο 3. 

2. Τις διατάξεις του Ν. 1558/1985 (ΦΕΚ 137/Α) και ειδικότερα το 
άρθρο 23 παράγρ. 1. 

3. Την υπ’ αριθ. 51794/2024/16.7.85 απόφαση του Υπουργού 
Χωροταξίας, Οικισμού και Περιβάλλοντος «Κίνηση της διαδικασίας σύ¬ 
νταξης του Γενικού Πολεοδομικού Σχεδίου Λαγκαδιών Ν. Αρκαδίας». 

4. Το υπ’ αριθ. 94 ΕΠΑ/30.4.85 έγγραφο του Τ.Π.Π.Ε. προς τους 
αρμόδιους φορείς. 

5. Το υπ’ αριθ. 539238/13.11.85 έγγραφο του Ελληνικού Οργανισμού 
Τουρισμού. 

6. Την υπ’ αριθ. 317 ΕΠΑ/19.3.86 απόφαση του Νομάρχη Αρκαδίας. 

7. Το υπ’ αριθ. 7534/30.8.85 έγγραφο της Δ/νσης Γεωργίας της 
Νομαρχίας Αρκαδίας. 

8. Το υπ’ αριθ. 2632/8.7.85 έγγραφο της Δ/νσης Δασών. 

9. Το υπ’ αριθ. 2600/85 έγγραφο της Υπηρεσίας Περιφερεια¬ 
κής Ανάπτυξης Πεοποννήσου και Δυτ. Στερεάς Ελλάδας του 
Υπουργείου Εθνικής Οικονομίας. 

10. Το υπ’ αριθ. 2941/24.6.85 έγγραφο της Δ/νσης Τεχνικών 
Υπηρεσιών της Νομαρχίας Αρκαδίας. 

11. Το υπ’ αριθ. ΥΠΠΕ/2η Ε.Ν.Μ./Φ05-ε/497/17.6.85 έγγραφο 
της 2ης Εφορείας Νεωτέρων Μνημείων του Υπουργείου Πολιτισμού και 
Επιστημών. 

12. Το υπ’ αριθ. 11955/917/10.6.85 έγγραφο της Δ/νσης Εσω¬ 
τερικών ΤΥΔΚ της Νομαρχίας Αρκαδίας. 

13. Τις υπ’ αριθ. 50/85 και 88/85 γνωμοδοτήσεις του δημοτικού συμ¬ 
βουλίου. 

14. Το γεγονός ότι οι υπόλοιποι φορείς δεν απάντησαν μέχρι σήμερα. 

15. Την υπ’ αριθ. 2/συν. 9/86 γνωμοδότηση του Συμβουλίου Χωρο¬ 
ταξίας, Οικισμού κα Περιβάλλοντος Νομού Αρκαδίας, αποφασίζουμε: 

1) Εγκρίνεται το γενικό πολεοδομικό σχέδιο του οικισμού Λαγκαδιών του 
Δήμου Λαγκαδιών όπως τα όριά του προσδιορίζονται με κόκκινη γραμμή 
στο χάρτη Π—1.11 σε κλίμακα 1:5.000. Κυρίως το ως άνω σχέδιο περιλαμ¬ 
βάνει: 

Α. Την πολεοδομική οργάνωση του οικισμού Λαγκαδιών για πληθυ- 
σμιακό μέγεθος της τάξεως των 1.000 κατοίκων με: 

α) την ένταξη σε σχέδιο πόλης εκτάσεων πυκνοδομημένου οικισμού προϋφι- 
σταμένου του 1923 και αραιοδομημένων και αδομήτων συνολικής επιφάνειας 
460 στρ. και την οργάνωση του οικισμού σε μία πολεοδομική ενότητα με 


μέσο συντελεστή δόμησης 0,8 και μέση πυκνότητα οικήσεως 35 κατ/Ηα 
όποκ; φαίνονται στο χάρτη Π-1.4,1·.5 σε κλίμακα 1:5.000. 

β) Τον προσδιορισμό των χρήσεων γης όπως φαίνονται στους χάρτες 
Π—1.11 και Π—1.2,1.3.2 σε κλίμακα 1:5.000 και ειδικότερα: 

— Τη γενική κατοικία σαν κύρια χρήση του οικισμού. 

— Τη διατήρηση των κεντρικών λειτουργιών στη σημερινή τους θέση 
(κέντρο οικισμού). 

— Τη διατήρηση των δύο δημοτικών σχολείων και του γυμνασίου 
— λυκείου στις σημερινές τους θέσεις. 

— Τη δημιουργία σχολής οικοδόμων. 

— Τη διατήρηση του αγροτικού ιατρείου και δημιουργία αγροτικού 
κτηνιατρείου στην περιοχή των σφαγείων. 

— Την οργάνωση των πολιτιστικών λειτουργιών με τη διατήρηση του 
Αθανασοπούλειου Πνευματικού Κέντρου, τη δημιουργία Μουσείου Λαϊκής 
Τέχνης και τη χωροθέτηση υπαίθριου θεάτρου στο χώρο της μαθητικής 
εστίας. 

γ) Τη γενική εκτίμηση των αναγκών σε γη για κοινωνική υποδομή 
όπως φαίνεται στον πίνακα Α—11.2.1α. 

δ) Τον καθορισμό ζωνών: 

1. Οικονομικών και θεσμικών κινήτρων όπως φαίνονται στο χάρτη 
Π—1.7 σε κλίμακα 1:5.000 και ειδικότερα: 

— Ζώνη Ειδικής Ενίσχυσης (Ζ.Ε.Ε.) για την οικονομική ενίσχυση 
των κατοίκων για τη συντήρηση των παραδοσιακών οικιών. 

— Ζώνη ανάπλασης σε όλη την περιοχή του οικισμού. 

2. Νέων αναπτυξιακών ζωνών όπως φαίνονται στο χάρτη Π—1.6.1 
σε κλίμακα 1:5.000 και ειδικότερα: 

— Αναπτυξιακή ζώνη τουρισμού στην περιοχή του Προφήτη Ηλία. 

Β. Τη λήψη μέτρων για την προστασία του περιβάλλοντος φυσικού και 

ανθρωπογενούς, όπως φαίνονται στο χάρτη Π1.9 σε κλίμακα 1:25.000 και 
ειδικότερα: 

— Τον καθορισμό ζώνης προστασίας αρχιτεκτονικού συνόλου (του συνόλου 
του οικισμού). 

— Τον καθορισμό ζώνης προστοισίας στην περιοχή του σπηλαίου Κρανιάς. 

Γ. Τις προτάσεις για τα απαραίτητα έργα και μελέτες δικτύων υποδο¬ 
μής όπως φαίνονται στους χάρτες Π—2.1.2, Π—2.2.2., Π—2.3.2, 
2.4.2, Π—2,7.2, Π—2.6.2 σε κλίμακα 1:5.000 και Π—2.3.1, 2.4.1, 
2.5 σε κλίμακα 1:25.000 και ειδικότερα: 

1. Μεταφορική υποδομή. 

— Διατήρηση τυ δρόμου Βυτίνας — Πύργου στην υφιστάμενη χάραξη 
μέσα στον οικισμό με την προϋπόθεση να μη θιγούν παραδοσιακά κτίρια. 

— Δημιουργία χώρων στάθμευσης σε κατάλληλες θέσεις του κεντρικού 
δρόμου. 

— Δημιουργία πλέγματος πεζοδρόμων στις περιοχές με τις μεγάλες εδαφι¬ 
κές κλίσεις. 

2. Αποχέτευση όμβριων - ακαθάρτων 

— Διευθέτηση των ρεμάτων που διασχίζουν τον οικισμό 

— Συμπλήρωση του δικτύου οικαθάρτων. 

3. Απορρίματα. 

Νέα θέση απόθεσης απορριμάτων σε περιοχή ΒΑ του οικισμού και 
απόσταση περίπου 1.0^0 μ. από τα όρια του οικισμού. 

Δ. Τις προτάσεις για την ασφάλεια — προστασία από σεισμό - 
κατολισθήσεις, πυρκαγιές, όπως φαίνονται στο χάρτη Π-3.1.2,3.2, 
3.3. σε κλίμακα 1:5.000 και ειδικότερα: 

— Σταθεροποίηση του πόδα του πρανούς που καταλήγει στο Λα- 
γκαδικό ρέμα με πρόβλεψη αποστραγγιστικού δικτύου, πυκνής δεν¬ 
δροφύτευσης και τοίχων αντιστήριξης. 

- Υπαγωγή της περιοχής των Λαγκαδιών λόγω γεωλογικής αστά¬ 
θειας στην κατηγορία III από πλευράς σεισμικής επικινδυνότητας. 

Ε. Το πρόγραμμα έργων όπως φαίνεται στον πίνακα Π-4.1.2. 

ΣΤ. Συνοπτικά αντίτυπα των παραπάνω δεκατριών (13) χαρτών και 
δύό (2) πινάκων που θεωρήθηκαν από τον Προϊστάμενο της Δ/νσης 


Πολεοδομικών Εφαρμογών με την υπ’ αριθ. 17814/87 πράξη του δημο¬ 
σιεύονται στην Εφημερίδα της Κυβερνήσεως με την απόφαση αυτή. 

2) Εντός της περιοχής του Γ.Π.Σ. και ειδικότερα στις εκτός σχε¬ 
δίου πόλεως περιοχές που περιλαμβάνονται σ’ αυτό, οικοδομικές 
άδειες που έχουν εκδοθεί με τις προγενέστερες ισχύουσες διατάξεις 
ή έχει υποβληθεί ο πλήρης φάκελλος, με τα απαραίτητα για την 
έκδοση της οικοδομικής άδειας στοιχεία μέχρι την ημερομηνία δημο¬ 
σίευσης της παρούσας εκτελούνται όπως εκδόθηκαν ή εκδίδονται 
βάσει των υποβληθέντων στοιχείων. - 

3) Η απόφαση αυτή ισχύει από τη δημοσίευσής της στην Εφημερίδα της 
Κυβερνήσεως. 

Αθήνα, 11 Μαρτίου 1987 

Ο ΥΠΟΥΡΓΟΣ 

ΕΥΑΓ. ΚΟΥΛΟΥΜΠΗΙ 

ΠΗΓΕΣ: Πίνακες Α-11.2.2. (ή Α-11.2.Ια) και Α-11.6, (αναλογική κατανομή των αναγκών 
βάσει χωρητικότητας της Πολεοδομικής Ενότητας/γειτονιάς). 

